Ihepatitis A

Ihepatitis A (lebeyatiwa ngehepatitis lesulelanako) sifo lesibucayi lesitsatselanako sesibindzi lesibangelwa ligciwane lehepatitis A (i-HAV).Ryan KJ, Ray CG (editors) (2004). Sherris Medical Microbiology (4th ed.). McGraw Hill. pp. 541–4. ISBN 0-8385-8529-9. Tigulane letinyenti tiba netimphawu letincane noma tingabi nato ikakhulukati kulabasebancane.Matheny, SC; Kingery, JE (1 December 2012). "Hepatitis A." Am Fam Physician. 86 (11): 1027–34, quiz 1010–2. PMID 23198670. Lesikhatsi lesisemkhatsini wekusuleleka netimphawu, kulabo lababa nato, kuba ngemaviki lamabili kuya kulasitfupha.Connor BA (2005). "Hepatitis A vaccine in the last-minute traveler". Am. J. Med. 118 (Suppl 10A): 58S–62S. doi:10.1016/j.amjmed.2005.07.018. PMID 16271543. Uma ngabe kunetimphawu tivamise kuba khona emaviki lasiphohlongo kantsi tingafaka ekhatsi: kunyakuleka, kuhlanta, kusheka, sikhumba lesimtfubi, ifiva, netinhlungu tesisu. Bantfu labalinganiselwa ku-10–15% baba netimphawu letiphindzekako ngalesikhatsi setinyanga letisitfupha ngalesikhatsi basuleleka kwekucala. Kungasebenti kakhulu kwesibindzi kungahle kube khona ngalokungakavami kantsi loku kuvamise kakhulu kubantfu labadzala. 

Ivamise kusabalala ngekudla kudla noma kunatsa emanti lanemangcoliso. I-Shellfish lengakaphekeki ngalokwanele nayo ingulenye yetimbangela letijwayelekile.Bellou, M.; Kokkinos, P.; Vantarakis, A. (March 2013). "Shellfish-borne viral outbreaks: a systematic review". Food Environ Virol. 5 (1): 13–23. doi:10.1007/s12560-012-9097-6. PMID 23412719. Ingahle isatjalaliswe ngekutsintselana dvutane nemuntfu lonalesifo. Ngalesikhatsi bantfwana bavamise kungabi netimphawu ngalesikhatsi basulelekile bangakhona kundlulisela lesifo kulabanye. Ngemuva kwekusuleleka kanye umuntfu utawuchubeka asuleleke imphilo yakhe yonkhe.The Encyclopedia of Hepatitis and Other Liver Diseases. Infobase. 2006. p. 105. ISBN 9780816069903. Kuhlolwa kwalesifo kudzinga kutsi uhlolwe ingati njengoba letimphawu tiyafana naleto letinyenti taletinye tifo. Ngusinye saletisihlanu yemagciwane latiwako ehepatitis: A, B, C, D, na E. 

Umjovo wehepatitis A uyasebenta kute uvikele.Irving, GJ.; Holden, J.; Yang, R.; Pope, D. (2012). "Hepatitis A immunisation in persons not previously exposed to hepatitis A.". Cochrane Database Syst Rev. 7: CD009051. doi:10.1002/14651858.CD009051.pub2. PMID 22786522. Lamanye emave ayawuncoma kutsi usetjentiswe njalo kubantfwana nalabo labasengotini kakhulu lebangakaze bagonywe."Hepatitis A Fact sheet N°328". World Health Organization. July 2013. Retrieved 20 February 2014. Kubonakala ngatsi usebenta imphilo yakho yonkhe. Letinye tindlela tekuvikela tifaka ekhatsi kugeza tandla nekupheka kahle kudla. Akukho kulashwa lokubekiwe, ngako konkhe nemitsi yekuvimbela kunyakuleka noma kusheka iyanconywa kutsi isetjentiswe njalo nayidzingeka. Kusuleleka kuvamise kusonjululwa ngalokuphelele nangaphandle kwesifo sesibindzi lesichubekako. Kwelashwa kwekungasasebenti kakhulu kwesibindzi, uma kwenteka, kutsi ufakelwe lesinye sibindzi. 

Mhlabawonkhe labalinganiselwa kutigidzi letingu-1.5 labanetimphawu baba khona njalo ngemnyaka kantsi kuba khona kusuleleka kwetigidzi letilishumi sekukonkhe.Wasley, A; Fiore, A; Bell, BP (2006). "Hepatitis A in the era of vaccination". Epidemiol Rev. 28: 101–11. doi:10.1093/epirev/mxj012. PMID 16775039. Kujwayelekile etigodzini tasemhlabeni letingenakutfutsa kwendle lokukahle nemanti lanele nalahlantekile. Emhlabeni losatfutfuka bantfwana labalinganiselwa ku-90% bayasuleleka nabaneminyaka leli-10 kantsi babese ababi sengotini yekusuleleka nasebabadzala. Kuvamise kwenteka lapho kubhebhetseke khona emaveni langakatfutfuki kakhulu lapho khona bantfwana abangenwa tifo ngalesikhatsi basebancane nekutsi akubi khona kugonywa lokusatjalaliswako. Nga-2010, ihepatitis A leyingoti ibangele kufa lokulinganiselwa ku-102,000.Lozano, R; Naghavi, M; Foreman, K; Lim, S; Shibuya, K; Aboyans, V; Abraham, J; Adair, T; Aggarwal, R,; Ahn, SY;  et al. (Dec 15, 2012). "Global and regional mortality from 235 causes of death for 20 age groups in 1990 and 2010: a systematic analysis for the Global Burden of Disease Study 2010". Lancet. 380 (9859): 2095–128. doi:10.1016/S0140-6736(12)61728-0. PMID 23245604. Lusuku LweHepatitis Mhlabawonkhe luba khona njalo ngemnyaka ngenyanga yaKholwane ngamhla ti-28 kute kwecwayiswe ngeligciwane lehepatitis.

Emareferensi